Ritkábban esik, de akkor több - Nem ússzuk meg elázás nélkül a Borfesztivált
A szakember szerint az áramlások az észak felõl érkezõ hideg levegõnek kedveznek, de a következõ napokban melegszik a levegõ. De nagyon ne örüljünk, jövõ héten újra kaphatunk záport a nyakunkba.
– Garantált az elázás a borfesztiválon – válaszolta Molnár Gergely, a Szegedi Tudományegyetem TTIK Éghajlattani és Tájföldrajzi Tanszékének városklimatológiával foglalkozó tudományos segédmunkatársa, akit arról kérdeztünk, mi okozza az elmúlt idõszak szélsõséges idõjárását.
A korábbi szárazság miatt van, ahol ki sem kelt az õszi repce, majd a héten leszakadt az ég. Mindezért a globális felmelegedés okolható. A szakember elmondta, hogy minden a szélsõségek felé tolódik: ritkábban esik, de akkor sokat. – Február és április között 73 milliméter csapadék hullott Szegeden, ami 20 milliméterrel kevesebb a 30 éves átlagnál. Ez azért érdekes, mert ebbõl a 73 milliméterbõl 58 hullott áprilisban, ami viszont 20 milliméterrel több, mint a sokéves átlag. Májusban az elmúlt 15 napban lehullott az egész havi csapadékmennyiség. A csapadékos napok száma várhatóan csökken, de egyszerre több eshet – magyarázta a szakember.
A mostani szokatlanul hûvös idõjárásról szólva Molnár Gergely elmondta, az áramlások az észak felõl érkezõ hideg levegõnek kedveznek, de a következõ napokban melegszik a levegõ, a jövõ héten pedig többször is elõfordulhat zápor.
Szeged idõjárás